Dr Gregor IV. het dr hailig Ansgar as Missionar uf Skandinavie gschickt, dodermit het d Chrischtianisierig vu dr Normanne aagfange. Im Byzantinische Rych isch um die Zyt dr Bilderstryt z Änd gange. Derzue het dr Gregor Allerhailige, wu in dr Oschtchilche scho syt em Papscht Bonifatius IV. gfyrt woren isch, dert aber am Sunntig no Pfingschte, fir di gsamt Weschtchilche uf dr 1. Novämber glait. Dr Gregor isch am 25. Jänner 844 z Rom gstorbe.